
CONTRACT DE ATESTARE
Nr. ____ Data ______________

1. PĂRȚILE CONTRACTULUI 

Instituţia publică Centrul Naţional de Acreditare din Republica Moldova, denumit în continuare MOLDAC, cu sediul în mun. Chişinău, str. Gheorghe Tudor, 5, cod poștal 2028, cod fiscal 1003600086372, telefon/fax (373 22) 210 316, date bancare: c/b MOBBMD22, codul IBAN MD36MO2224ASV67245277100, reprezentat legal prin directorul __________________, în calitate de Prestator, pe de o parte și (Denumirea organizaţiei),______________ cu sediul în _________________________, telefon/ fax __ / ________, cod fiscal _________cod bancar _______, codul IBAN ______ reprezentat legal prin (funcţia) ________________, (Nume, Prenume) _______________ în calitate de Beneficiar denumit în continuare Organizația din care face parte laboratorul de încercări, pe de altă parte, au încheiat prezentul contract de atestare în următoarele condiții obligatorii:

2. OBIECTUL CONTRACTULUI

2.1 Obiectul contractului îl reprezintă furnizarea de servicii de atestare solicitate prin cererea de atestare nr. ____ din ___________, în condițiile stabilite de prezentrul contract.
2.2 Contractul de atestare reprezintă în sine un contract de prestări servicii, care cade sub reglementarea prevederilor art. 992-994, art. 1375 din Codul Civil al Republicii Moldova.

3. DURATA DE VALABILITATE A CONTRACTULUI

3.1 Contractul este valabil din momentul semnării acestuia de către ambele părţi și până la data expirării Certificatului de Atestare.
3.2 Contractul poate fi modificat în baza unui acord adiţional, care constituie parte componentă a prezentului contract și este valabil pe durata valabilității Certificatului de Atestare.
3.3 Prezentul contract poate fi reziliat în cazul încetării procesului de atestare, în condițiile stabilite în pct. 8 al prezentului contract.

4. DISPOZIŢII GENERALE

4.1 Procesul de atestare se desfăşoară în conformitate cu documentul de referinţă DG-05, prevederile procedurilor, regulamentelor şi politicilor MOLDAC în vigoare la momentul desfăşurării diferitelor etape ale procesului de atestare.
4.2 Prevederile prezentului contract sunt identice şi egale pentru toate laboratoarele de încercări, pentru a respecta principiile nediscriminatorii ale Organismului de Acreditare, stabilite în standardul SM EN ISO/IEC 17011:2017.
4.3 MOLDAC se obligă să desfăşoare activităţile contractate într-un timp rezonabil, respectând termenele stabilite în regulile de atestare în vigoare.
4.4 În baza prezentului contract şi a cererii de atestare, Beneficiarul declară că:
- anterior încheierii prezentului contract а luat cunoştinţă cu prevederile documentelor MOLDAC, plasate pe pagina www.acreditare.md, 
- se angajează să respecte continuu cerințele de atestare, stabilite în documentul de referință DG-05, prevederile procedurilor, regulamentelor şi politicilor MOLDAC în vigoare la momentul încheierii prezentului contract şi va respecta cerințele pe întreaga perioadă de valabilitate a acestuia,
- dispune de resursele, dotările şi competenţele necesare desfăşurării activităţilor de încercare, acestea urmând să fie confirmate prin evaluare.

5. CONDIŢII FINANCIARE

5.1 Modul de calcul și costurile serviciilor de atestare sunt stabilite în PO-04 Calculul costului lucrărilor de atestare. Costul lucrărilor de atestare nu depind de rezultatele atestării şi nu include plăţile pentru evaluarea de supraveghere.
5.2 Beneficiarul va achita în avans sumele corespunzătoare pentru procesul de atestare în baza conturilor eliberate de către MOLDAC. 
5.3 Plata tuturor obligaţiilor financiare se face în valuta națională.
5.4 Cheltuielile legate de deplasarea echipei de evaluare (transport, cazare, diurnă) de la sediul MOLDAC la sediul Beneficiarului sunt suportate de către Beneficiar.
5.5 Suma achitată în avans pentru servicii nu se restituie în cazul în care Beneficiarul renunță la obținerea atestării la orice etapă a procesului. 
5.6 Modificarea tarifelor utilizate de MOLDAC nu servesc obiectul modificării prezentului contract.
5.7 MOLDAC va comunica Beneficiarului toate schimbările de taxe şi tarife imediat după aprobarea acestora în modul stabilit.

6. DREPTURILE ŞI OBLIGAŢIILE PĂRŢILOR

6.1 Drepturile MOLDAC:
6.1.1 De а stabili şi modifica criteriile şi regulile de atestare, în conformitate cu legislaţia în vigoare şi prevederile standardelor aplicabile activităţii de atestare.
6.1.2 De а stabili şi modifica tarifele de atestare în conformitate cu legislaţia în vigoare.
6.1.3 De a încasa în avans plata pentru serviciile de atestare pe baza facturii fiscale.
6.1.4 De а avea acces la toate documentele şi înregistrările laboratorului de încercări ce conţin informaţii relevante pentru procesul de atestare.
6.1.5 De а solicita orice informaţii pe care le consideră relevante privind organizarea şi funcţionarea laboratorului.
6.1.6 De a efectua vizite inopinate (neanunțate), în cazul în care Laboratorul are un comportament fraudulos sau furnizează informații false.
6.1.7 De a înceta procesul de atestare, în cazul în care:
a) laboratorul de încercări nu respectă obligaţiile, enumerate în pct. 6.4 ale contractului;
b) în urma evaluării la sediu, laboratorul de încercări nu acceptă neconformităţile constatate de echipa de evaluare;
c) laboratorului de încercări nu elimină neconformităţile constatate de echipa de evaluare, în condiţiile şi termenele stabilite de MOLDAC;
d) există dovezi de comportament fraudulos, laboratorul de încercări oferă intenționat informații false sau ascunde informații.
6.1.8 De a suspenda parţial sau total atestarea, pentru o perioadă de maxim 6 luni în următoarele situaţii:
a) la solicitarea laboratorului de încercări;
b) laboratorul de încercări nu informează în termen de maxim 2 luni de la data apariţiei schimbărilor referitoare la statutul, organizarea, managementul de la cel mai înalt nivel şi personalul cheie, principalele politici, resurse şi locaţii, domeniul atestării şi alte elemente, care pot afecta capacitatea laboratorului de încercări de a îndeplini cerinţele de atestare;
c) laboratorul de încercări nu elimină neconformităţile constatate de echipa de evaluare, în condiţiile şi termenele stabilite de MOLDAC;
d) dacă la evaluarea laboratorului de încercări sunt identificate neconformităţi, care prin efectele pe care le generează, afectează semnificativ credibilitatea în competenţa laboratorului de încercări; 
e) laboratorul de încercări nu este de acord cu efectuarea evaluării de supraveghere / extraordinare, în conformitate cu regulile stabilite de MOLDAC;
f) la evaluarea de supraveghere se constată că laboratorul de încercări nu poate demonstra competenţa pentru domeniul atestat;
g) laboratorului de încercări nu respectă prevederile contractului de atestare privind achitarea plăţilor.
6.1.9 De a restrânge atestarea în următoarele situaţii:
a) la solicitarea laboratorului de încercări;
b) după expirarea perioadei de suspendare, dacă laboratorul de încercări nu a demonstrat eficacitatea acţiunilor corective întreprinse pentru domeniul suspendat.
6.1.10 De a retrage atestarea în următoarele situaţii:
a) la solicitarea laboratorului de încercări;  
b) laboratorul de încercări dovedeşte un comportament fraudulos, furnizează informaţii false în mod intenţionat, săvârșește un act de rea credinţă sau încalcă în mod deliberat regulile de atestare;
c) laboratorul de încercări nu respectă prevederile contractului de atestare;
d) laboratorul de încercări este în dizolvare sau în procedură de faliment;
e) laboratorul de încercări nu elimină cauzele, care au dus la suspendare, în termenele stabilite de MOLDAC;
f) laboratorul de încercări nu respectă prevederile contractului de atestare privind achitarea plăţilor;
g) laboratorul de încercări nu solicită ridicarea suspendării, astfel încât să fie posibilă efectuarea unei evaluări extraordinare şi luarea deciziei până la expirarea termenului de 6 luni.
6.1.11 De a efectua evaluări extraordinare:
a) pentru a analiza reclamaţiile sau apelurile;
b) în situaţia, în care laboratorul solicită ridicarea suspendării;
c) laboratorul de încercări schimbă unele condiții față de care a fost acordată atestarea;
d) în situaţia în care MOLDAC constată, este sesizat sau când există informaţii relevante în mass media asupra încălcării de către laboratorul de încercări а condiţiilor în care s-a acordat atestarea.

6.2 Obligațiile MOLDAC:
6.2.1 De а pune la dispoziția laboratorelor de încercări documentele în vigoare, specifice procesului de atestare.
6.2.2 De а informa laboratoarele de încercări, în timp util, asupra oricăror modificări survenite prin plasarea pe site-ul www.acreditare.md şi de a verifica implementarea lor în timpul evaluărilor ulterioare, iar la necesitate în cadrul unor evaluări extraordinare. 
6.2.3 De а asigura confidenţialitatea tuturor informaţiilor obţinute despre laboratorul de încercări pe parcursul procesului de atestare şi de а respecta dreptul de proprietate intelectuală şi dreptul de proprietate industrială al laboratorului de încercări;
de a nu divulga datele cu caracter personal fără consimțământul scris al LI, cu excepția situațiilor expres prevăzute de lege, după cum urmează:
a) informaţiile ce ţin de securitatea statului, securitatea consumatorilor şi a mediului, precum şi orice altă informaţie, care prin caracterul său denotă o încălcare a prevederilor legislaţiei în vigoare;
b) atunci când organismului de acreditare i se cere prin lege sau este autorizat prin angajamente contractuale să pună la dispoziţie informaţii confidenţiale, cu notificarea laboratorului de încercări referitor la informaţiile furnizate;
c) la solicitarea autorităților de reglementare, MOLDAC pune la dispoziția acestora rezultatele evaluării (pct. 8.1.2 din ISO/IEC 17011). 
6.2.4 De а respecta regulamentele interne şi normele specifice de securitate a muncii ale laboratorului de încercări pe parcursul evaluărilor la sediu. 
            6.2.5 De а acorda reprezentanţilor laboratorului de încercări toate explicaţiile necesare în scopul însuşirii/elucidării de către aceştia а neconformităţilor constatate pe parcursul procesului de evaluare.
6.2.6 De а face public, prin site-ul www.acreditare.md, statutul de atestat al laboratorului de încercări pe perioada de valabilitate а certificatului de atestare.   
6.2.7 De a păstra, în concordanță cu aranjamentele de confidențialitate, toate înregistrările laboratorului de încercări, cel puțin, pe durata ciclului curent plus întregul ciclu de atestare anterior (3+3 ani).

6.3 Drepturile laboratorului de încercări:
6.3.1 De а avea acces la toate informaţiile legate de activitatea de atestare în domeniul pentru care а solicitat sau primit atestarea.
6.3.2 De а negocia, în limitele prevăzute de documentele MOLDAC, datele exacte ale desfăşurării diferitelor etape ale procesului de evaluare.
6.3.3 De а solicita membrilor echipei de evaluare, declaraţii de asigurare а confidenţialităţii datelor cu caracter personal, respectării dreptului de proprietate industrială şi proprietate intelectuală ale laboratorului de încercări sau ale clienţilor săi.
6.3.4 De а renunţa la atestare înainte de data expirării certificatului de atestare, cu notificarea MOLDAC. 
6.3.5 De а solicita echipei de evaluare clarificări referitoare la neconformitățile depistate pe parcursul procesului de evaluare.
6.3.6 De a face referire la statutul său de laborator atestat doar pe perioada de valabilitate a certificatului de atestare.
6.3.7 De a înainta reclamații la deciziile MOLDAC.
6.3.8 De a solicita echipei de evaluare MOLDAC respectarea regulamentelor de ordine interioară proprii, а normelor de securitate а muncii specifice şi а altor reglementări interne, pe perioada desfăşurării vizitelor la sediu sau la locaţiile în care se desfăşoară activităţile de evaluare.
6.3.9 De a solicita extinderea sau restrângerea domeniilor atestate. 
6.3.10 De a solicita ridicarea suspendării înainte de expirarea acesteia, dacă se constată, prin analiza dovezilor transmise de laboratorul de încercări, sau prin evaluarea de urmărire, de către echipa de evaluare că, implementarea acţiunilor corective sunt corespunzătoare.

6.4 Obligațiile laboratorului de încercări:
6.4.1 De a achita în avans costurile pentru procesul de atestare (atestare inițială, reatestare, extindere, restrîngere, supraveghere, modificarea Certificatului de Atestare și a Anexei la Certificatul de Atestare).
6.4.2 De a asigura condițiile pentru desfășurarea evaluării: de a permite accesul echipei de evaluare în toate locațiile în care se desfășoară activitatea pentru care urmează să fie atestat laboratorul de încercări, să permită accesul echipei de evaluare la documentele și înregistrările sale ce țin de activitatea pentru care urmează să fie atestat laboratorul de încercări și să asigure toate condiţiile pentru desfăşurarea procesului de evaluare. 
6.4.3 De a înștiința imediat MOLDAC despre suspendarea sau limitarea unor activităţi pentru care a fost atestat.
6.4.4 De а informa MOLDAC, în scris, în cel mai scurt timp, asupra oricăror modificări intervenite în statutul său legal, comercial, organizațional sau dreptul de proprietate, managementul la cel mai înalt nivel şi personalul cheie, principalele politici, resurse şi locaţia (locațiile); domeniul atestării şi alte aspecte care pot afecta capacitatea laboratorului de încercări de a îndeplini cerinţele de atestare
6.4.5 De a înștiința în scris şi imediat intenţia de reziliere anticipată a contractului.
6.4.6 De а nu exercita nici un fel de presiuni asupra personalului MOLDAC implicat direct sau indirect în procesul de atestare; 
6.4.7 De a se conforma permanent şi continuu cerinţelor documentului de referinţă pentru care a primit atestarea.
6.4.8 De a pune la dispoziţia MOLDAC, la cerere, înregistrările tuturor reclamaţiilor, precum şi a acţiunilor ulterioare.
6.4.9 De a nu face referire la atestare pentru domeniul suspendat.


7. RĂSPUNDEREA PĂRȚILOR

7.1 MOLDAC poartă răspundere pentru aplicarea corectă a documentului de referinţă ce defineşte atestarea.
7.2 Laboratorul de încercări poartă întreaga răspundere pentru activităţile proprii, acoperite de atestare.
7.3 Laboratorul de încercări poartă răspunderea pecuniară în conformitate cu prevederile art. 947 Cod Civil al RM (clauza penală în mărime de 0.01% pentru fiecare zi de întârziere) pentru neachitarea costului serviciilor contractate prin prezentul contract.
7.4 Părțile poartă răspundere pentru neîndeplinirea sau îndeplinirea necorespunzătoare a condițiilor prezentului contract în conformitate cu legislația în vigoare. 

8. CONDIȚIILE SPECIALE ALE CONTRACTULUI  

8.1 Prezentul contract se consideră de drept rezoluționat în următoarele condiții:
a) A expirat termenul de valabilitate a Certificatului de Atestare;
b) MOLDAC a retras atestarea în conformitate cu pct. 6.1.9 din prezentul contract;
c) Obligațiile contractuale nu sunt îndeplinite.
8.2 Încetarea prezentului contract de atestare nu va avea nici un efect asupra obligațiilor deja scadente între părțile contractante.

9. LITIGII

9.1 În conformitate cu prevederile documentelor MOLDAC aplicabile, OEC se obligă să nu depună nici o acţiune în instanţele de judecată până la emiterea definitivă а deciziei MOLDAC. 
9.2 În cazul în care soluționarea amiabilă a litigiilor derivate din/sau în legătură cu prezentul contract a eșuat, laboratorului de încercări își valorifică dreptul de a înainta o acțiune civilă în instanța de resort în termenii stabiliți de Codul Administrativ al RM.
9.3 Litigiile rezultate din neplata sumelor datorate sau cauzarea de prejudicii se supun regulilor generale ale legislației civile în vigoare a RM.


10. IMPEDIMENT JUSTIFICATOR

10.1 Părțile sunt exonerate de răspundere pentru neexecutarea totală sau parțială a obligațiilor contractuale, în măsura în care demonstrează un impediment în afara controlului acestora și/sau nu puteau să evite sau să depășească impedimentul ori consecințele acestuia;
10.2 În cazul în care impedimentul justificator este doar temporar, justificarea produce efecte pe durata existenței impedimentului, iar cazul în care impedimentul justificator este permanent, obligația se stinge. Totuși, dacă întârzierea capătă trăsăturile neexecutării esențiale, partea interesată poate să recurgă la mijloacele juridice de apărare întemeiate pe o asemenea neexecutare;
10.3 Partea care invocă impedimentul, are obligația de a asigura ca cealaltă parte să primească o notificare despre impediment și efectele lui asupra capacității de a executa, într-un termen de 7 (șapte) zile după ce partea care invocă, a cunoscut sau trebuia să cunoască aceste circumstanțe. Partea nedreptățită are dreptul la despăgubiri pentru orice prejudiciu rezultat din neprimirea respectivei notificări.




11. DISPOZIŢII FINALE

11.1 Prezentul contract este redactat şi semnat în două exemplare, a câte unul pentru fiecare din Părţi, având aceeaşi putere juridică.
11.2 Contractul s-a înregistrat în registrul de evidență a contractelor de atestare MOLDAC.
11.3 Prezentul contract nu poate fi adus la cunoştinţa terţilor decât cu acordul expres al părţilor sau la solicitarea instanței judecătorești.


12. SEMNĂTURILE PĂRŢILOR:
	
		
MOLDAC:
	 
BENEFICIAR:

	Director
	Director 

	___________________________
	_____________________________

	Semnătura
	Semnătura

	_______________________ L.Ş
	_______________________ L.Ş

